The Anderson Tapes
<s>The Anderson Tapes (), u Jugoslaviji prikazan pod naslovom Klan Dukea Andersona, je američki kriminalistički film snimljen 1971. godine u režiji Sidneya Lumeta.</s><s>Predstavlja adaptaciju istoimenog romana Lawrencea Sandersa.</s><s>Protagonist, koga tumači Sean Connery, je profesionalni provalnik koji nakon odležane desetogodišnje kazne izlazi iz zatvora te počinje planirati razbojnički prepad na stambenu zgradu u elitnoj njujorškoj četvrti Upper East Side, u kome bi zajedno sa timom prerušenim u dostavljače munjevito opljačkao bogate stanare.</s><s>Radnja prikazuje kako u tome prima pomoć mafije, te kako usprkos toga što sve stadije planiranja, sticajem okolnosti, prisluškuju privatni detektivi, policija i FBI, pljačka bude provedena gotovo savršeno sve do trenutka kada jedan od stanara sticajem okolnosti o svemu uspije obavijestiti vlasti.</s>

<s>Connery je u filmu nastupio velikim dijelom zbog toga što je smatrao da bi mu uloga kriminalca pomogla da se riješi imidža stvorenog preko njemu tada prilično mrske uloge Jamesa Bonda, a i zbog toga što je izuzetno cijenio Lumeta, sa kojim je bio surađivao na filmu The Hill, i s kojim će kasnije surađivati na još nekoliko filmova.</s><s>Film je također predstavljao prvi značajniji nastup u karijeri Christophera Walkena koji će za nekoliko godina postati jedan od najuglednijih hollywoodskih glumaca.</s><s>Kritičarima je, pak, kasnije posebnu pažnju izazvao motiv prisluškivanja odnosno nestanka privatnosti u suvremenom društvu, a zbog čega ga se dovodilo u vezu sa tzv. filmovima političke paranoje karakterističnih za kasnije godine; sam je film, međutim, premijeru imao gotovo godinu dana prije izbijanja afere Watergate koja je tu temu učinila aktualnom i popularnom među hollywoodskim filmašima.</s>

<s>Uloge</s>

<s>Sean Connery ...</s><s>John "Duke" Anderson
 Dyan Cannon ...</s><s>Ingrid Everleigh
 Martin Balsam ...</s><s>Tommy Haskins
 Ralph Meeker ...</s><s>Kapetan Delaney
 Alan King ...</s><s>Pat Angelo
 Christopher Walken ...</s><s>Mali
 Val Avery ...</s><s>"Socks" Parelli
 Dick Anthony Williams ...</s><s>Spencer
 Garrett Morris ...</s><s>Everson, policijski narednik
 Stan Gottlieb ...</s><s>William "Pop" Myer</s>

<s>Paul Benjamin ...</s><s>Jimmy
 Anthony Holland ... psiholog
 Richard B. Shull ...</s><s>Werner
 Conrad Bain ...</s><s>Dr. Rubicoff
 Margaret Hamilton ...</s><s>Miss Kaler 
 Judith Lowry ...</s><s>Mrs.</s><s>Hathaway
 Max Showalter ...</s><s>Bingham
 Janet Ward ...</s><s>Mrs.</s><s>Bingham
 Scott Jacoby ...</s><s>Jerry Bingham, mladi paraplegični radio-amater</s>

<s>Izvori</s>

<s>Vanjske veze 
 
 
 
 The Anderson Tapes na Allmovie</s>

<s>Američki filmovi
Kriminalistički filmovi
Dramski filmovi
Triler filmovi
Pljačkaški filmovi
Authority control 2</s>

